b"\n_START_ARTICLE_\nVisual kei\n_START_PARAGRAPH_\nVisual kei er en musikalsk og designm\xc3\xa6ssig stilart der blev popul\xc3\xa6r i 1980'erne i Japan. P\xc3\xa5 trods af at visual kei ikke er en musikgenre i sig selv, er den knyttet til musik, da den er en m\xc3\xa5de for musikere at udtrykke sig p\xc3\xa5. Den er ikke forbundet med nogen bestemte genrer, men den er mest set indenfor rock og metal. Stilen er meget l\xc3\xb8st defineret, og indeholder t\xc3\xb8jstile der minder om for eksempel glam, goth og punk. Ud\xc3\xb8vere af visual kei g\xc3\xa5r ofte i kjoler og andet feminint eller androgynt t\xc3\xb8j, har overdrevne frisurer i unaturlige farver, og b\xc3\xa6rer tung feminin makeup, p\xc3\xa5 trods af at hovedparten af dem er m\xc3\xa6nd. Det japanske band X Japan populariserede stilen i 1980'erne, og derefter er den blevet en mainstream del af den japanske ungdomskultur. Visual kei bands starter oftest ud som indie bands, og dropper ofte deres visual kei stil n\xc3\xa5r de bliver popul\xc3\xa6re, for at kunne henvende sig til et st\xc3\xb8rre publikum. Eksempler p\xc3\xa5 dette er Dir en grey og Luna Sea."